કન્યા : પંચમ સ્થાનમાં હાલમાં કેતુ અને મંગળ હોવાથી પ્રેમસંબંધોમાં આગળ વધવામાં પણ મજા નથી. શરૂઆતમાં ચંદ્ર પણ સારી સ્થિતિમાં નથી માટે નવા સંબંધોની શરૂઆત કરવાનો નિર્ણય લેવાનું આપને ભારે પડી શકે છે. પ્રોફેશનલ મોરચે પણ જે સ્થિતિ છે તેને જાળવી રાખવામાં મજા છે. સપ્તાહના મધ્યમાં આપ નવા કાર્યનો પ્રારંભ કરી શકો છો. ફ્રીલાન્સિંગ અને છુટક કામકાજો મળવાથી આપની આર્થિક ઉન્નતિના યોગ બનશે. હાલમાં શક્ય હોય તો બચત કરીને આપના આર્થિક ભવિષ્યને સુરક્ષિત કરવા માટે કોઈ સારી યોજનામાં રોકાણ કરવાની ખાસ સલાહ છે. સેલ્સ અને માર્કેટિંગ, શિક્ષણ, કન્સલ્ટન્સિ જેવા કાર્યોમાં જોડાયેલા જાતકો અંતિમ ચરણમાં ઘણી સારી પ્રગતી કરી શકે છે. છેલ્લા દિવસોમાં તમે કમાણીના નવા દ્વાર ખુલતા હોય તેવો અહેસાસ કરશો. આ સમયમાં તમે પોતાની જાત માટે વધુ સમય આપશો અને પોતાના દેખાવમાં નિખાર લાવવા માટે ખર્ચ કરો તેવી પ્રબળ સંભાવના છે. કમાણી માટે આપે કરેલા તમામ પ્રયાસોમાં મહેનતના પ્રમાણમાં અથવા તેનાથી પણ સારું ફળ મળી શકે છે.